སྒྱུ་རྩལ་པ་བླ་བྲང་མགོན་པོ་སྐྱབས་ལགས་སྤྱི་ལོ་༢༠༡༤ལོར་ཧྥ་རན་སིར་འབྱོར་ཞིང་།ད་ལྟ་ཡུལ་དེའི་ནང་བོད་ཀྱི་སྒྱུ་རྩལ་རིགས་སྣ་མང་འགྲེམ་སྟོན་དང་།ཧྥ་རན་སུའི་ཤར་ཕྱོགས་སྐད་རིགས་སློབ་ཆེན་བཅས་སུ་གཏམ་བཤད།བོད་དོན་ངོ་སྤྲོད་སོགས་གནང་སྟེ་ཡུལ་དེའི་རླུང་འཕྲིན་ཁག་དང་གསར་འགྱུར་བརྒྱུད་ལམ་ཁག་གིས་དོ་སྣང་དང་དགའ་བསུ་ཆེན་པོ་བྱེད་བཞིན་ཡོད་འདུགབོད་ཀྱི་སྒྱུ་རྩལ་བ་བླ་བྲང་མགོན་པོ་སྐྱབས་ལགས་ཀྱིས་བོད་ཀྱི་ཐང་གའི་རི་མོ་གཙོས།དེང་རབས་རི་མོ།བོད་ཀྱི་ཟས་རིགས།སྒོམ།བོད་ཀྱི་སྲོལ་རྒྱུན་དང་འབྲེལ་བའི་གོམས་གཤིས་སོགས་ཀྱི་ཐད་འགྲེམ་སྟོན་ཐེངས་མང་བྱེད་ཀྱིན་ཡོད་པ་དང་།དེ་དང་འབྲེལ་བོད་ཀྱི་རིག་གནས་སྤྱི་དང་།ལྷག་དོན་ཐང་གའི་རི་མོ་དང་ཟས་རིགས་སོགས་ཀྱི་སྒྱུ་རྩལ་ཐད་ཧྥི་རན་སིའི་མངའ་སྡེ་དང་ས་གནས་མི་འདྲ་བ་མང་པོའི་ནང་གི་གསར་འགྱུར་བརྒྱུད་ལམ་ཁག་གིས་དོ་སྣང་ཤུགས་ཆེན་བྱེད་ཀྱིན་ཡོད་འདུག